टॉस हारकर बल्लेबाजी करने उतरी विंडीज की शुरुआत खराब रही थी। 25 के कुल स्कोर पर चंद्रपॉल हेमराज (15) को बुमराह ने पवेलियन भेज दिया। दूसरे सलामी बल्लेबाज केरन पावेल (21) को बुमराह ने 38 के कुल स्कोर पर आउट किया। टीम के अनुभवी बल्लेबाज सैमुएल्स एक बार फिर विफल हुए और सिर्फ नौै रनों का योगदान दे सके। मेहमान टीम ने अपने चार विकेट 55 के कुल स्कोर पर ही खो दिए। यहां से शिमरोन हेटमायर (37) और होप ने टीम को संभालने की कोशिश करते हुए स्कोरबोर्ड पर 111 रन टांगे। हेटमायर कुलदीप यादव की फिरकी पर धोनी द्वारा स्टम्पिंग कर दिए गए।